Στη σύλληψη ενός 45χρονου προχώρησαν αστυνομικοί της Υποδιεύθυνσης Δίωξης Ναρκωτικών της Διεύθυνσης Ασφάλειας Αττικής, για κατοχή και εμπορία ναρκωτικών.

Σύμφωνα με πληροφορίες, ο συλληφθείς έχει αγωνιστεί σε πολλές ομάδες της Β΄ Εθνικής, αλλά έχει κάνει και πέρασμα από τη μεγάλη κατηγορία του ελληνικού ποδοσφαίρου, ενώ είχε και στο παρελθόν μπλεξίματα με τις Αρχές, καθώς είχε συλληφθεί ως τσιλιαδόρος σε συμμορία ληστών.

Οι αστυνομικοί αξιοποιώντας πληροφορίες, σταμάτησαν το όχημα του για έλεγχο και βρήκαν σε αυτό 3 συσκευασίες ακατέργαστης κάνναβης, βάρους 2 κιλών και 200 γραμμαρίων.

Στη συνέχεια και σε έρευνα που έγινε σε χώρο που χρησιμοποιούνταν αποκλειστικά για την απόκρυψη των ναρκωτικών, βρέθηκαν και κατασχέθηκαν επιπλέον:

90 κιλά και 110 γραμμάρια ακατέργαστης κάνναβης